- યાત્રાધામ ડાકોર રણછોડરાય મંદિરમાં દિવાળી પર્વ નિમિતે તા. ૪થી ૯ નવેમ્બર સુધી દર્શનના સમયમાં વધારો કરાયો છે. તા. ૪ નવેમ્બરના રોજ રવિવારે એકદાશીથી( બેસતા વર્ષ સિવાય) ભાઇબીજ સુધી સવારે ૬.૪૫ કલાકે મંગળા આરતી થશે. અગિયારસના દિવસે ભગવાન સવારે ૯થી ૯.૩૦ કલાક તથા બાકીના દિવસોમાં સવારે ૧૦થી ૧૦.૩૦ કલાક દરમિયાન ત્રણેય ભોગ આરોગવા બિરાજશે. તા. ૮મીના રોજ ગુરૂવારે બેસતા વર્ષના દિવસે મંગળા આરતી સવારે ૭. ૦૫ કલાકે થશે અને બપોરે ૨ કલાકે અન્નકુટોત્સવ ઉજવાશે.